Desalinyèn

'Ladesalinyèn se im nasyonal Ayiti depi lane 1904. Lodyansè Justin Lhérisson ('''Jisten Lerison) te ekri pawòl yo epi Fabre Nicolas Geffrard (Fab Nikola Jefra') te konpoze mizik la. Tradiksyon kreyòl la se zèv Raymond A. Moïse (Remon A. Moyiz). Byenke yo poko apwouve li ofisyèlman, tout moun aksepte li depi lè Ansy Dérose (Annsi Dewoz) te popilarize vèsyon sa a nan lane 1980 yo.

Tit la se pou onore Jean-Jacques Dessalines (Janjak Desalin''), premye anperè Ayiti.

 Pawòl 

     I
Pou Ayiti
Peyi Zansèt yo 
Se pou n mache 
Men nan lamen 
Nan mitan n pa fèt pou gen trèt 
Nou fèt pou n sèl mèt tèt nou. 
Annou mache men nan lamen 
Pou Ayiti ka vin pi bèl 
Annou, annou met tèt ansanm
Pou Ayiti nan non tout zansèt yo.

     II 
Pou Ayiti  
nan non Zansèt yo 
Se pou n sekle 
Se pou n plante 
Se nan tè tout fòs nou chita 
Se li k ba nou manje 
Ann bite tè, ann voye wou 
Ak kè kontan, fòk tè a bay 
Sekle, wouze, fanm kou gason 
Pou n rive viv ak sèl fòs ponyèt nou.

     III 
Pou Ayiti 
Ak pou Zansèt yo 
Fò nou kapab 
Vanyan gason 
Moun pa fèt pou ret ak moun
Se sa k fè tout manman ak tout papa 
Dwe pou voye timoun lekòl 
Pou yo aprann, pou yo konnen 
Sa Tousen, Desalin, Kristòf, Petyon
Te fè pou wet Ayisyen anba kòd blan.

     IV 
Pou Ayiti 
Onon Zansèt yo 
Ann leve tèt 
Nou gad anlè 
Pou tout moun mande Granmèt la 
Pou l ba nou pwoteksyon 
Pou move zanj pa detounen n 
Pou ka mache nan bon chimen 
Pou libète ka libète 
Fòk lajistis blayi sou peyi a !

     V 
Nou gen drapo 
Tankou tout pèp 
Se pou n renmen l 
Mouri pou li 
Se pa kado blan te fè nou 
Se san Zansèt nou yo ki te koule 
Pou nou kenbe drapo nou wo 
Se pou n travay met tèt ansanm 
Pou lòt peyi ka respekte l 
Drapo sila a se nanm tout Ayisyen.

 Lyen dèyò 
 Fichye MIDI anlè Desalinyèn sou copsrus.com

Kategori:Im
Kategori:Ayiti
Kategori:Chanson
Kategori:Mizik ayisyèn